Deg tesleḍt i nga i tezlatin n Lewnis At Mangellat nufa-d aṭas n tenmegla iy sseqdec deg tmedyazt-is, seg tama, amedyaza d win yessemrasen s waṭas awal anemgal deg yeḍrisen-is ladɣa deg yseggasen n wuṛaɣ, seg tama niḍen, amedyaz-a d win yuraren s yimeslayen, ayagi iban-d deg useqdec n tira tanmeglant iwulmen deg yisefraines.Tanmegla-agi yewwitt-id s wudmawen yemgaraden, ama s wawal d unemgal-ines , d tafyirt neɣ d taseddaṛt yesɛan anamek anda attid iqabel unamek anemgal; yexdem assaɣ gar usentel d tenmegla ; asentel mgal wayeḍ...Aya ak dayen d-yernan tahuski d unamek i tmedyazt-is, d tin itt yeǧǧan ad telḥaq aswir unnig. Amedyaz-a d win yesnarnan amawal-is, yesseqdec imeslayen lqayen, yesɛan aswir ɛlayen, iḥuza yal tama d yal tawsit, yessemras awalen iqbuṛen akteṛ n wawalen ireṭṭalen yezzi-d akk timsal yettidir umdan di tmetti : Tayri,Lɣerba,Tasartit...etg.